google/wiki40b huggingface dataset:
Κυκλαδικός πολιτισμός

Οι Κυκλάδες

Ένας από τους παλαιότερους πολιτισμούς της Ευρώπης αναπτύχθηκε στις Κυκλάδες κατά την 3η και 2η χιλιετία π.Χ., δηλαδή στην Εποχή του Χαλκού. Σε αυτό συνέβαλε το ήπιο κλίμα τους και κυρίως η ιδιαίτερα προνομιακή γεωγραφική τους θέση. Ουσιαστικά, τα νησιά των Κυκλάδων αποτελούν ένα είδος φυσικής γέφυρας ανάμεσα στην Ευρώπη και στην Ασία, την Ηπειρωτική Ελλάδα και την Κρήτη. Στην 3η χιλιετία π.Χ., τα πλοία των κυκλαδίτικων νησιών κυριαρχούν στο Αιγαίο και μαζί με τα προϊόντα της Εγγύς Ανατολής μεταφέρουν στην Ευρώπη ιδέες, τεχνικές γνώσεις, θρησκευτικές αντιλήψεις.
Σε όλα σχεδόν τα νησιά των Κυκλάδων η αρχαιολογική σκαπάνη έφερε στο φως οικισμούς, όχι εκτεταμένους, της 3ης χιλιετίας π.Χ. Κάθε οικισμός φαίνεται ότι αναπτυσσόταν αυτόνομα και δεν υπήρχε κανένα είδος κεντρικής εξουσίας. Αρχικά οι οικισμοί σχηματίζονται κοντά στη θάλασσα ή στα πρανή χαμηλών λόφων. Περίπου το 2300 π.Χ. ορισμένοι οικισμοί οχυρώνονται (Αγία Ειρήνη στην Κέα), άλλοι καταστρέφονται και ξαναχτίζονται οχυρωμένοι (Φυλακωπή στη Μήλο), ενώ άλλοι χτίζονται σε υψηλούς λόφους μακριά από τη θάλασσα (Καστρί Σύρου). Αυτό φανερώνει κάποια αναστάτωση της ζωής από την παρουσία νέων πληθυσμών, που προέρχονται πιθανόν από τη Μικρά Ασία. Γρήγορα όμως τα νησιά ξαναβρίσκουν το ρυθμό της ζωής τους.

Οι Κυκλάδες της Εποχής του Χαλκού.

Στη 2η χιλιετία π.Χ. οι Κυκλάδες έχουν επαφές με την ηπειρωτική Ελλάδα αρχικά και στη συνέχεια με την Κρήτη. Οι οικισμοί μεγαλώνουν, τα κτίρια είναι πιο σύνθετα και επιβλητικά. Ο πιο σημαντικός οικισμός αυτής της εποχής είναι το Ακρωτήρι στη Θήρα. Περίπου το 1600 π.Χ., όταν μεγάλοι κυκλαδικοί οικισμοί καταστρέφονται από σεισμό, οι Κυκλάδες περνούν στη σφαίρα επιρροής της μινωικής Κρήτης, που γνωρίζει τότε τη μεγαλύτερη ακμή της. Μετά την καταστροφή των μινωικών ανακτόρων, γύρω στο 1450 π.Χ., στις Κυκλάδες κυριαρχούν οι Μυκηναίοι από την ηπειρωτική Ελλάδα, που μεταδίδουν στα νησιά τα χαρακτηριστικά του δικού τους πολιτισμού στην τεχνολογία, την τέχνη και τη θρησκεία.

Τέχνη

Το χαρακτηριστικότερο δημιούργημα της κυκλαδικής τέχνης κατά την Εποχή του Χαλκού είναι τα μαρμάρινα ειδώλια. Τα περισσότερα παριστάνουν γυμνές γυναίκες, λίγα άνδρες μουσικούς, πολεμιστές ή κυνηγούς. Οι μορφές είναι έντονα σχηματοποιημένες, με λίγες αλλά χαρακτηριστικές λεπτομέρειες για την αναγνώριση του φύλου.
Τα πήλινα αγγεία, που έχουν ποικίλα σχήματα, διακοσμούνται με απλά γραμμικά σχέδια. Ιδιαίτερα εντυπωσιακά είναι και τα μαρμάρινα αγγεία, καθώς και τα μεταλλικά με απλή χαρακτή διακόσμηση.
Κούλα (Μπίχατς)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Big Brother

Οι όροι του παιχνιδιού

Οι συγκάτοικοι ζουν σε ένα ειδικά διαμορφωμένο σπίτι, σχεδόν κάθε γωνιά του οποίου παρακολουθείται από κάμερες, και στους οποίους δεν επιτρέπεται καμία μορφή επικοινωνίας με τον έξω κόσμο, αν και σε μερικούς κύκλους επεισοδίων των εκδοχών της Ταϊλάνδης, των Φιλιππίνων, του Μεξικού, της Γερμανίας και της Ισπανίας έχουν υπάρξει αλλαγές που επιτρέπουν την επαφή με τον έξω κόσμο με συγκεκριμένες προυποθέσεις. 
Οι παίκτες - συγκάτοικοι, επίσης, δεν έχουν επαφή με τηλεοπτική συσκευή, με εξαίρεση την ημέρα της αποχώρησης παίκτη, όπου η τηλεόραση χρησιμοποιείται ως μέσο επαφής μεταξύ των παικτών και του παρουσιαστή. Από το σπίτι λείπουν επίσης το ραδιόφωνο, το τηλέφωνο ή άλλα Μέσα Μαζικής Ενημέρωσης, ενώ δεν τους επιτρέπονται καν η γραφική ύλη (με εξαίρεση μία κιμωλία με την οποία γράφουν με μεγάλα γράμματα κάποια απαραίτητα ψώνια για τις προσωπικές τους ανάγκες ή τις ανάγκες του σπιτιού).
Απαγορεύονται οι ψιθυριστοί διάλογοι μεταξύ των παικτών. Στη διάθεση των παικτών, όποτε νοιώσουν την ανάγκη του, υπάρχει ένας ψυχολόγος και είναι η μοναδική εξαίρεση όπου η συνομιλία παραμένει μυστική. Οι κάμερες λειτουργούν 23 ώρες το 24ωρο, επιτρέποντας στους συμμετέχοντες να νοιώσουν πιο άνετα για μία ώρα την ημέρα χωρίς τις κάμερες να τους παρακολουθούν. 
Η παραγωγή του παιχνιδιού αναθέτει στους παίκτες κάθε εβδομάδα μία εβδομαδιαία αποστολή. Εάν καταφέρουν να την βγάλουν εις πέρας, έχουν στη διάθεσή τους ένα χρηματικό ποσό ώστε να καλύψουν τα έξοδα των απαραίτητων αγορών για τους ίδιους ή το σπίτι. Σε περίπτωση που αποτύχουν, τους δίνονται μόνο τα απολύτως απαραίτητα.
Κάθε εβδομάδα ζητείται από τους τηλεθεατές του παιχνιδιού να ψηφίσουν έναν μεταξύ τριών συμμετεχόντων για να αποχωρήσει από το σπίτι. Σε διάφορες εκδοχές του παιχνιδιού το κοινό μπορεί να ψηφίσει μεταξύ λιγότερων ή περισσότερων συμμετεχόντων. Ο τελευταίος που θα παραμείνει είναι ο νικητής.
Βασίλης Ι. Τζανακάρης

Βιογραφικά στοιχεία

Γεννήθηκε το 1944 στην Πεντάπολη Σερρών. Μεγάλωσε και ζει στις Σέρρες. Από την ηλικία των δεκάξι ασχολήθηκε με τη δημοσιογραφία. Σπούδασε πολιτικές και οικονομικές επιστήμες στο Α.Π.Θ.

Περιοδικό «ΓΙΑΤΙ»

Το 1975 ο Βασίλης Τζανακάρης εξέδωσε το περιοδικό «Κοκτέιλ» το οποίο από το 1978 μετονομάστηκε σε «ΓΙΑΤΙ» και παρέμεινε έτσι μέχρι το 2009 οπότε και διέκοψε τη λειτουργία του, μετά από 34 χρόνια αδιάλλειπτης κυκλοφορίας  . Με πολιτικό, πολιτιστικό, κοινωνικό και ιστορικό περιεχόμενο, το περιοδικό «ΓΙΑΤΙ» υπήρξε σημείο αναφοράς της πολιτιστικής ζωής των Σερρών και ολόκληρης της Ελλάδας καθώς είχε φανατικούς αναγνώστες σε όλη την επικράτεια ενώ συνεργάτες του περιοδικού υπήρξαν μερικά από τους σημαντικότερους ανθρώπους της ελληνικής διανόησης και τέχνης. Ανάμεσά τους οι Γιώργος Ιωάννου, Ντίνος Χριστιανόπουλος, Φρέντυ Γερμανός, Ηλίας Πετρόπουλος, Βασίλης Αλεξάκης, Ηλίας Παπαδημητρακόπουλος, Θωμάς Κοροβίνης, Περικλής Σφυρίδης, Γιώργος Σκαμπαρδώνης, Ρίτα Μπούμη-Παπά, Γιώργος Ακοκαλίδης, Ράλλης Κοψίδης, Γιώργος Ιωάννου και πολλοί άλλοι.

Συγγραφικό έργο

Παράλληλα με την έκδοση του περιοδικού «ΓΙΑΤΙ» ο Βασίλης Τζανακάρης συνέγραψε ποιητικές συλλογές, διηγήματα, χρονικά, εξέδωσε μια σειρά βιβλίων με θεματική γύρω από την πόλη των Σερρών όπως το λεύκωμα «Σέρρες -Πορεία μες στο Χρόνο», το δίτομο έργο «Εικονογραφημένη Ιστορία των Σερρών», και μια θεματική σειρά με κείμενα για την πόλη των Σερρών όπως το «Χρονικό Σερραϊκής Τυπογραφίας 1878-1960» , «Τα Σέρρας του Πολέμου, της Κατοχής και της Αντίστασης» κ. α. σε έκδοση του περιοδικού «ΓΙΑΤΙ». Το 2002 κυκλοφόρησε από τις Εκδόσεις Καστανιώτη το «Τα Παλληκάρια τα Καλά Σύντροφοι τα Σκοτώνουν». Ακολούθησε το «Τότε που Ξημέρωνε Σκοτάδι» το 2005. Το 2007 κυκλοφόρησε από το Μεταίχμιο το βιβλίο «Δακρυσμένη Μικρασία 1919-1922» που απέσπασε το Κρατικό Βραβείο Χρονικού-Μαρτυρίας το 2008. Το «Δακρυσμένη Μικρασία» αποτελεί το πρώτο μέρος μια τριλογίας σχετικά με τη Μικρά Ασία. Ακολουθήθηκε από το «Στο Όνομα της Προσφυγιάς» (Μεταίχμιο, 2009) και το «Εις Θάνατον!» (Μεταίχμιο, 2010)   το οποίο καταγίνεται με τη Δίκη των Έξι. Το 2012 κυκλοφόρησε από το Μεταίχμιο το χρονικό «Ο «Κόκκινος Σουλτάνος»» .
Το 2013 κυκλοφόρησε από τις εκδόσεις Μεταίχμιο το χρονικό «Φώτης Γιαγκούλας, ο απέθαντος και άλλες ληστρικές ιστορίες», ενώ την ίδια χρονιά, εξέδωσε το συλλεκτικό λεύκωμα «1913-2013 Πανόραμα Σερραϊκής Ιστορίας». Το 2016 επανεκδόθηκε εμπλουτισμένο και με τίτλο «Οι Λήσταρχοι» το βιβλίο «Τα Παλληκάρια τα Καλά Σύντροφοι τα Σκοτώνουν» (Μεταίχμιο) ενώ την ίδια χρονιά κυκλοφόρησε το βιβλίο «Η Ελλάδα φλέγεται: Από την είσοδο των Γερμανοβουλγάρων στη ματωμένη Αθήνα των Δεκεμβριανών» (Μεταίχμιο)
Mistreated

Το Mistreated είναι μπλουζ τραγούδι των Deep Purple του 1974, από το άλμπουμ "Burn".

Περιγραφή

Ο Ρίτσι Μπλάκμορ το προόριζε αρχικά για το άλμπουμ "Machine Head", του 1972. Για διάφορους λόγους όμως, κυκλοφόρησε δύο χρόνια αργότερα, στο "Burn". Έχει διάρκεια επτά περίπου λεπτών. Είναι σε φα μινόρε και ταιριάζει μουσικά στην προηγούμενη επιτυχία του συγκροτήματος, "Speed King".

Συναυλίες

Στις συναυλίες το κοινό υποδέχτηκε θερμά το τραγούδι λόγω της δύναμης των αισθημάτων αλλά και του μεγαλείου της μουσικής και των συγχορδιών του, που συνοδεύονταν άψογα από τα εκστατικά φωνητικά του Ντέιβιντ Κόβερντεϊλ. Ηχογραφήθηκε στο φεστιβάλ "California Jam" του 1974. Συνέχισε να γίνεται επιτυχία στις ζωντανές εμφανίσεις μέχρι την αποχώρηση του Ρίτσι Μπλάκμορ από το συγκρότημα, και αργότερα συνέχισε να παίζεται από το συγκρότημα τους Rainbow με το Ρόνι Τζέιμς Ντίο στα φωνητικά και τους Whitesnake του Ντέιβιντ Κόβερντεϊλ. Αξίζει να αναφερθεί ότι οι Metallica έπαιζαν μέρος του κομματιού κατά τη διάρκεια της περιοδείας για την προώθηση του "Black Album".
Η ηχογράφηση του τραγουδιού έγινε στο Μοντρέ της Ελβετίας, το Νοέμβριο του 1973.
Γκέραλντ Κλουγκ

Βιογραφία

Ο Κλουγκ γεννήθηκε στο Γκρατς στις 13 Νοεμβρίου 1968. Μετά την αποφοίτησή του από τεχνικό κολέγιο και επαγγελματικό σχολείο, υπηρέτησε τις Αυστριακές Ένοπλες Δυνάμεις, κατά το διάστημα 1987-1988. Το 2001 απέκτησε πτυχίο νομικής από το Πανεπιστήμιο του Γκρατς.
Ο Γκέραλντ Κλουγκ είναι ο επικεφαλής του κόμματος των σοσιαλδημοκρατών στο Αυστριακό Ομοσπονδιακό Συμβούλιο (Άνω Βουλή).  Η πρώτη εκλογή του στο συμβούλιο ήταν το 2005. Στις 13 Μαρτίου 2013 διορίστηκε ομοσπονδιακός υπουργός άμυνας και αθλητισμού στην κυβέρνηση του Βέρνερ Φάιμαν. Σε αυτή τη θέση αντικατέστησε τον Νόρμπερτ Νταράμπος.
Χελιδονόψαρο

Το χελιδονόψαρο είναι ψάρι των αλμυρών υδάτων. Συγγενεύει με τις ζαργάνες και με το καπόνι και ανήκει στην οικογένεια Εξωτοιτίδων, της τάξης των σκοβρεσοκιμόρφων. Η επιστημονική του ονομασία είναι Exocoetus volitans ( Αγγλικά:Flying fish,Γαλλικά: Poisson volant). Η ονομασία του προέρχεται από την ικανότητα του να πετά έξω από την επιφάνεια του νερού, σε ύψος περίπου 10 μέτρων, για ένα μικρό χρονικό διάστημα.

Εξωτερικά Χαρακτηριστικά

Το χελιδονόψαρο έχει γκριζογάλανο χρώμα στη ράχη του, γκρίζο ανοιχτό στα πλευρά και στην κοιλιά του, γκρίζο ή μαύρο στον θώρακα και γαλάζιο στις άκρες. Έχει μακρόστενο σώμα και διχαλωτή ουρά. Το μήκος του φτάνει τα 30 εκατοστά.

Τόπος Διαβίωσης

Ζει κυρίως στις θερμές θάλασσες.

Τροφή

Το χελιδονόψαρο τρέφεται με πλανγκτόν.
Μαρία Έλενα Κυριάκου

Ζωή

Η Μαρία Έλενα Κυριάκου γεννήθηκε στις 11 Ιανουαρίου 1984 στη Λάρνακα στην Κύπρο και κατοικεί εκεί από τότε. Έχει τρία αδέρφια• έναν αδερφό, τον Κυριάκο Παύλου και δύο αδερφές. Στην ηλικία των 13, η μητέρα της την έγραψε σε μια σχολή μουσικής. Μετά από μερικά χρόνια, σπούδασε φιλοσοφική στο Πανεπιστήμιο Ιωαννίνων και στον πρώτο της χρόνο δέχτηκε πρόταση από τον Γιάννη Πλούταρχο, την οποία απέρριψε καθώς η ίδια επιθυμούσε να συνεχίσει τις σπουδές της. Έπειτα από δύο χρόνια στο Πανεπιστήμιο Ιωαννίνων, αποφάσισε να επιστρέψει στην πατρική της χώρα. Τότε συνέχισε τις σπουδές τις στο Πανεπιστήμιο Κύπρου. Μετά την αποφοίτησή της, εγκατάστησε το δικό της φροντιστήριο. Το 2011, η μητέρα της της πρότεινε να δοκιμάσει την τύχη της στο Greek Idol αλλά η ίδια το αρνήθηκε .

Eurovision 2015

Η Μαρία Έλενα Κυριάκου εκπροσώπησε την Ελλάδα στο διαγωνισμό τραγουδιού Eurovision το 2015 με το τραγούδι "One Last Breath". Το τραγούδι προκρίθηκε στον τελικό, όπου κατατάχθηκε στη 19η θέση με 23 βαθμούς.

Προσωπική ζωή

Η Μαρία Έλενα Κυριάκου είναι ένα από τα τέσσερα παιδιά της οικογένειάς της, μεταξύ τους και ο Κύπριος ποδοσφαιριστής Κυριάκος Παύλου. Το 2006 παντρεύτηκε με το δημοσιογράφο αθλητικών Γρηγόρη Γεωργίου ενώ πήραν διαζύγιο το 2011. Έχει τρία παιδιά μαζί του.
Εκλογές στην Κένυα

Στην Κένυα διεξάγονται εκλογές για πρόεδρο και για εθνοσυνέλευση. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.

2013

Στις προεδρικές εκλογές του 2013 που διεξήχθησαν στις 4 Μαρτίου, εξελέγη πρόεδρος της χώρας ο Ουχούρου Κενυάτα. Ήταν οι πρώτες προεδρικές εκλογές στην ιστορία της χώρας όπου θα μπορούσε να γίνει και δεύτερος γύρος σε περίπτωση που κανένας από τους δύο υποψηφίους δεν είχε συγκεντρώσει το απαιτούμενo ποσοστό από τον πρώτο γύρο και οι πρώτες για τη διεξαγωγή των οποίων ανατέθηκε η διαδικασία σε Εφορευτική Επιτροπή. Την ίδια μέρα διεξήχθησαν και οι εκλογές για Βουλή και Γερουσία.

2010

Στις 4 Αυγούστου 2010 εγκρίθηκε σε δημοψήφισμα το νέο Σύνταγμα με ποσοστό 68,5% έναντι 31,4% που ψήφισαν αρνητικά. Η συμμετοχή στο δημοψήφισμα ήταν της τάξης του 72,18%. Το νέο Σύνταγμα τέθηκε σε ισχύ από τον πρόεδρο Μουάι Κιμπάκι στις 27 Αυγούστου 2010.
Ανδρέας Παπαμιμίκος

Βιογραφικά Στοιχεία

Γεννήθηκε στη Λάρισα στις 14 Νοεμβρίου του 1979. Το 1998 πέρασε μέσω πανελλαδικών εξετάσεων στο Τμήμα Βαλκανικών Σλαβικών και Ανατολικών Σπουδών του Πανεπιστημίου Μακεδονίας.
Στη συνέχεια απέκτησε μεταπτυχιακό τίτλο στις Ευρωπαϊκές Πολιτικές, ενώ ολοκλήρωσε και τις σπουδές του στη Νομική Επιστήμη. Παράλληλα, παρακολούθησε κύκλο σπουδών στον τομέα της επικοινωνίας και των ανθρωπίνων πόρων του Πανεπιστημίου της Λιλ 3 της Γαλλίας.
Το 2010 στις εκλογές ανάδειξης νέου προέδρου της Οργάνωσης Νέων της Νέας Δημοκρατίας (ΟΝΝΕΔ), έγινε ο πρώτος πρόεδρος που εκλέχθηκε από τη βάση των μελών της, επικρατώντας με 55,91% και συνολικά 23.655 ψήφους εκ των 43.221 που μετείχαν στη διαδικασία πανελλαδικά. Η θητεία του στην ΟΝΝΕΔ ολοκληρώθηκε στις 26 Μαΐου 2013 και στις 7 Ιουλίου 2013 τα μέλη της Πολιτικής Επιτροπής της Νέας Δημοκρατίας τον ανέδειξαν στη θέση του Γραμματέα της Πολιτικής Επιτροπής.
Παραιτήθηκε από το αξίωμα του Γραμματέα της Πολιτικής Επιτροπής της ΝΔ, αλλά και από μέλος του κόμματος, στις 18 Απριλίου του 2016.
Κένυ Κινγκ

Tough Enough

Ο Λέιν ξεκίνησε την προσπάθειά του στο χώρο, μέσω του ριάλιτι παιχνιδιού του WWE, Tough Enough. Σε αυτό μαθητευόμενοι παλαιστές, εκπαιδεύονται από πρώην αστέρες και κάθε εβδομάδα ένας αποχωρεί, ώστε να αναδειχτεί στο τέλος ο νικητής ή οι νικητές. Ο Λέιν κατάφερε και έμεινε ως τους τέσσερις τελευταίους. Μετά το τέλος του παιχνιδιού, ξεκίνησε εμφανίσεις στην ανεξάρτητη σκηνή και μέσα σε άλλους παλαιστές, αντιμετώπισε και τον Μιζ.

TNA Wrestling και άλλες εταιρείες

Τον Δεκέμβριο του 2005 συμφώνησε με το Total Nonstop Action Wrestling. Έμεινε εκεί ως τον Μάιο του 2006 και συνήθως έχανε τους αγώνες που συμμετείχε για να προωθηθούν τα μεγαλύτερα ονόματα, όπως οι Ρον Κίλινγκς και Αμπύς. Μετά το TNA Wrestling συνέχισε στο Full Impact Pro, όπου έγινε κάτοχος του Ομαδικού πρωταθλήματος στο πλευρό του Τζέισον Μπλέιντ, τον Νοέμβριο του 2007.

Ring of Honor

Από τον Σεπτέμβρη του 2007 ξεκίνησε να εμφανίζεται στο ROH. Εκεί είχε μια κόντρα με τον Μπράιαν Ντάνιελσον, που τον ανέβασε επίπεδο, ενώ κοντραρίστηκε επίσης και με τους ανερχόμενους Κέβιν Στιν και Τζέρι Λιν. Από τα τέλη του 2008 έγινε ομάδα με τον Ρετ Τάιτους. Μετά από αποτυχημένες προσπάθειες και αρκετές αντιπαλότητες με ανερχόμενους παλαιστές, οι δυο τους έγιναν Πρωταθλητές Ομάδων του ROH στις 24 Ιουνίου του 2012. Όπως έγινε γνωστό, το συμβόλαιο του Κένυ Κινγκ έληξε και η εταιρεία του έδωσε το δικαίωμα να διαπραγματευτεί με άλλες εταιρείες, όχι όμως να αγωνιστεί για αυτές. Ο Κινγκ συμφώνησε δια χειραψίας.

Επιστροφή στο TNA

Στις 5 Ιουλίου, ο Κένυ Κινγκ εμφανίστηκε στο Impact Wrestling, το εβδομαδιαίο σόου του Total Nonstop Action Wrestling. Εκεί νίκησε σε αγώνα που ήταν για τα προκριματικά τουρνουά για το Πρωτάθλημα Κατηγορίας Χ. Η πρωτοβουλία του αυτή, εξαγρίωσε τους ανθρώπους του Ring of Honor, με αποτέλεσμα εκείνοι να διακόψουν κάθε σχέση μαζί του. Μετά από πέντε ημέρες, το Ring of Honor αφαίρεσε το Ομαδικό Πρωτάθλημα του, από την ομάδα των Κένυ Κινγκ & Ρετ Τάιτους.
Ο Κένυ συνέχισε να συμμετέχει στο τουρνουά για το Πρωτάθλημα Κατηγορίας Χ και στο Destination X νίκησε τον βετεράνο Ντάγκλας Γουίλιαμς. Στα τέλη του Ιουλίου, ο Κένυ Κινγκ λόγω της πειθούς του, πήρε έναν αγώνα διεκδίκησης του Πρωταθλήματος Κατηγορίας Χ. Όταν διεκδίκησε το πρωτάθλημα, δεν κέρδισε, λόγω εμπλοκής άλλου παλαιστή στον αγώνα. Τον Αύγουστο στο Hardcore Justice, ο Κένυ Κινγκ αντιμετώπισε τον Ζίμα Άιον, με έπαθλο το Πρωτάθλημα Κατηγορίας Χ, όμως πάλι δεν τα κατάφερε.
Την επόμενη μέρα ανακοινώθηκε πως ο Κένυ Κινγκ υπέγραψε συμβόλαιο με το TNA Wrestling. Τον Φεβρουάριο του 2013, ο Κένυ Κινγκ νίκησε τον Ρομπ Βαν Νταμ και έγινε ο νέος Πρωταθλητής Κατηγορίας Χ. Τον Μάρτιο στο Lockdown διατήρησε τον τίτλο κόντρα στους Ζίμα Άιον και Κρίστιαν Γιορκ. Έπειτα, υπερασπίστηκε το πρωτάθλημα σε έναν τριπλό αγώνα στις 21 Μαρτίου στο Impact Wrsetling και σε έναν άλλο τριπλό αγώνα στις 18 Απριλίου. Στο Slammiversary, ο Κένυ Κινγκ έχασε τον τίτλο σε έναν τριπλό αγώνα Απόλυτου Χ, ενάντια στους Κρις Σέιμπιν και Σούασαϊντ.
Μακρά Λογκά Αιτωλοακαρνανίας

Γεωγραφία - Ιστορία

Η Μακρά Λογκά βρίσκεται προς τα όρια με την Περιφερειακή Ενότητα Ευρυτανίας και βόρεια της λίμνης Τριχωνίδας. Απέχει 25,5 χλμ. Δ. από το Αγρίνιο και 12 χλμ. ΒΔ. από το Θέρμο. Η παλιά ονομασία του χωριού είναι Μακρειά Λογκά και έτσι αναφέρεται επίσημα το 1940 να απογράφεται στην τότε κοινότητα Σπαρτιά. Το 1962 το όνομα  διορθώνεται σε Μακρά Λογκά. Σύμφωνα με το πρόγραμμα Καλλικράτης, μαζί με τον Σπαρτιά, την Στεκούλα και την Στριγκανιά αποτελούν την τοπική κοινότητα Σπαρτιά που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 έχει πληθυσμό 26  κατοίκους.
Βένδες

Οι Βένδες (παλαιά αγγλικά: Winedas, παλαιά σκανδιναβικά: Vindr, γερμανικά: Wenden, Winden, δανικά: vendere, σουηδικά: vender, πολωνικά: Wendowie) είναι ιστορική ονομασία των Δυτικών Σλάβων που ζούσαν κοντά στις γερμανικές οικιστικές περιοχές. Ο όρος δεν αναφέρεται σε έναν ομοιογενή λαό, αλλά σε διάφορους λαούς, φυλές ή ομάδες ανάλογα με το πού και πότε χρησιμοποιείται.
Στον Μεσαίωνα ο όρος Βένδες αναφέρεται συχνά σε Δυτικούς Σλάβους που κατοικούσαν στην Αγία Ρωμαϊκή Αυτοκρατορία, αν και όχι πάντα. Η ονομασία πιθανώς παρέμεινε στις φιννικές γλώσσες (φινλανδικά: Venäjä, εσθονικά: Vene, καρελικά: Veneä) που δηλώνει τη Ρωσία.
Μετφορμίνη

Ιστορία

Η μετφορμίνη ανακαλύφθηκε το 1922. Ο Γάλλος γιατρός Jean Sterne άρχισε μελέτη σε ανθρώπους τη δεκαετία του 1950. Εισήχθη ως φάρμακο στη Γαλλία το 1957 και στις ΗΠΑ το 1995.

Διάθεση

Βρίσκεται στη λίστα βασικών φαρμάκων του  Παγκόσμιου Οργανισμού Υγείας, στα πιο αποτελεσματικά και ασφαλή φάρμακα που απαιτούνται σε ένα σύστημα υγείας. Η μετφορμίνη πιστεύεται ότι είναι τα πιο ευρέως χρησιμοποιούμενα φάρμακα για τον διαβήτη που λαμβάνονται από το στόμα. Είναι διαθέσιμο ως γενόσημο φάρμακο. Η τιμή χονδρικής πώλησης στον ανεπτυγμένο κόσμο είναι μεταξύ 0,21 και 5,55 δολάρια ανά μήνα με τιμές του 2014. Στις Ηνωμένες Πολιτείες, κοστίζει 5 έως 25 δολάρια ανά μήνα.
Αντίοχος ο Ασκαλωνίτης

Οι φιλοσοφικές του θέσεις

Ο Αντίοχος αγωνίστηκε κυρίως για να απαλλάξει την Ακαδημία από την επίδραση του Σκεπτικισμού και να την επαναφέρει στη γνήσια πλατωνική παράδοσή της. Γι' αυτό ήρθε σε σύγκρουση ακόμα και με το δάσκαλό του, τον Φίλωνα, μαθητή του Καρνεάδη, εκείνου ακριβώς που είχε εισαγάγει τον Σκεπτικισμό στην Ακαδημία. Χαρακτηριστική του αγώνα του είναι η παρατήρησή του στους Σκεπτικούς: 
Είναι αντίφαση να «βεβαιώνει» κανείς πως τίποτα δεν μπορεί να «βεβαιωθεί» και παράλληλα να «αποδεικνύει» πως τίποτα δεν μπορεί να «αποδειχθεί»!
 
Στο «Πρόβλημα της αλήθειας» ο Αντίοχος δέχτηκε τη θέση του Στωικού Χρύσιππου για την «εννοιακή παράσταση» ως μέσο για τη γνώση, ενώ στο «Πρόβλημα της ευτυχίας» επεσήμανε ως ιδανικό την απάθεια, που είχαν διδάξει γενικά οι παλαιότεροι Στωικοί. Ο Αντίοχος έκανε και μια έκθεση της Ακαδημαϊκής, της Περιπατητικής και της Στωικής φιλοσοφίας, επιδιώκοντας να δείξει ότι οι τρεις σχολές διαφέρουν περισσότερο στη διατύπωση παρά στην ουσία. Με όλα αυτά ο Αντίοχος έδειξε βέβαια ότι δεν ήταν παρά ένας εκλεκτικός. Αν και όχι ιδιαίτερα δημιουργικός φιλόσοφος, ο Αντίοχος άσκησε μάλλον σημαντική επίδραση, και του αναγνωρίζουν ότι αυτός άνοιξε το δρόμο για την εξέλιξη του Πλατωνισμού προς τον Νεοπλατωνισμό.
Γεώργιος Β΄ της Έσσης-Ντάρμστατ

Βιογραφία

Γεννήθηκε στο Ντάρμστατ και ήταν ο πρωτότοκος γιος του Λουδοβίκου Ε΄ λάντγκραβου της Έσσης-Ντάρμστατ και της Μαγδαληνής των Χοεντσόλερν, κόρης του Ιωάννη-Γεωργίου εκλέκτορα του Βρανδεμβούργου.
Το 1626 διαδέχθηκε τον πατέρα του, που απεβίωσε. Ο ίδιος απεβίωσε το 1661 σε ηλικία 56 ετών και τον διαδέχθηκε ο πρωτότοκος γιος του Λουδοβίκος ΣΤ΄ στο μεγαλύτερο μέρος του λαντγκραβάτου, ενώ ο Γεώργιος Γ΄ στο Ίττερ.
Γουίνι το Αρκουδάκι (franchise)

Ο Γουίνι το Αρκουδάκι είναι franchise βασισμένο στον φανταστικό χαρακτήρα της ιστορίας του Άγγλου συγγραφέα Α. Α. Μιλν. Το franchise ξεκίνησε το 1965 από την Disney, με τη μικρού μήκους ταινία  Winnie the Pooh and the Honey Tree. Έως τώρα έχουν κυκλοφορήσει 5 ταινίες μεγάλου μήκους, 9 ταινίες απευθείας-σε-βίντεο, 10 μικρού μήκους, σπέσιαλ κ.λπ, 5 τηλεοπτικές σειρές, ενώ υπάρχει και σειρά βιντεοπαιχνιδιών.

Σειρές

Ο μαγικός κόσμος του Γουίνι είναι σειρά βασισμένη στο frachise Γουίνι, της οποίας η παραγωγή ξεκίνησε το 1988.

Χαρακτήρες

Λαγός: Ο Λαγός είναι λαγός (όπως και το όνομά του) είναι ψηλός γκρινιάρης και έχει μεγάλα αυτιά του αρέσει η κηπουρική. Ο καλύτερος φίλος του είναι ο τίγρης και δεν του αρέσει να πηδάει στον κήπο του.
Τίγρης: Ο Τίγρης είναι τίγρης (όπως και το όνομά του) είναι και αυτός ψηλός έχει μεγάλη ουρά του αρέσει να πηδάει και να πειράζει τους φίλους του. Ο καλύτερός του φίλος είναι ο Λαγός, ο Γουίνι και το Γουρουνάκι.
Γουρουνάκι: Το Γουρουνάκι είναι αρκετά κοντό και φοβάται πολύ. Ο καλύτερος του φίλος είναι ο Γουίνι. Του αρέσει να μαζεύει βελανίδια και να περνάει το χρόνο του με τον Γουίνι παίζοντας.
Κάνγκου και Ρω: Η Κάνγκου και ο Ρω, είναι  οι δύο καγκουρό και μια οικογένεια μένουν σε ένα οργανωμένο σπίτι (δέντρο). Της Κάνγκου, της αρέσει να φτιάχνει μπισκότα και του Ρω, να χοροπηδάει μαζί με τον Τίγρη. Ο καλύτερος φίλος του Ρω, είναι ο Λάμπι.
Γκαρής: Ο Γκαρής είναι γάιδαρος και ο χαρακτήρας του είναι μουντούφλης και απαισιόδοξος. Μένει σε ένα σπίτι από ξύλα που πέφτει και των στενοχωρεί αλλά πάντα έχει υπομονή και το ξαναφτιάχνει. Χάνει συχνά την ουρά του που και αυτό τον στενοχωρεί αλλά την ξαναβρίσκει. Ο αγαπημένος φίλος είναι ο Τίγρης αλλά η αγαπημένη του ασχολία είναι να τρίβεται στις πικραλίδες και το αγαπημένο του φαγητό είναι τα γαϊδουράγκαθα.
Λάμπης: Ο Λάμπης είναι φελαντάκι (ελαφαντάκι) όπως τον αποκαλούν μένει στην φελαντοκουφάλα και ο καλύτερός του φίλος είναι ο Ρω και περνάει την ώρα του παίζοντας μαζί του. Στην αρχή τον φοβόντουσαν όλοι αλλά μετά ξεπέρασαν τον φόβο τους.
Gofer: Ο Gofer είναι τυφλοπόντικας, του αρέσει να σκάβει στοές μέσα στη γη το αγαπημένο του φαγητό είναι η φλούδες δέντρων και μάλλον ο καλύτερος φίλος του είναι ή ο Γουίνι ή ο Τίγρης.
Κουκουβάγια(ς): Ο Κουκουβάγιας είναι κουκουβάγια και μένει σε ένα ξύλινο σπίτι σε ένα ψηλό δέντρο. Συχνά υπερηφανεύεται και κοκορεύεται για την εξυπνάδα του αλλά σπανίως θα το καταλάβουν μάλλον ο καλύτερος φίλος του είναι ο Τίγρης. Δεν έχει κανένα αγαπημένο φαγητό, η αγαπημένη του ασχολία είναι να διαβάζει βιβλία.
Κρίστοφερ Ρόμπιν: Ο Κρίστοφερ Ρόμπιν είναι ο μοναδικός άνθρωπος μαζί με την οικογένειά του που μένουν στο δάσος και ο καλύτερός του φίλος φυσικά είναι ο Γουίνι και περνάει την περισσότερη ώρα του μαζί του. Του αρέσει να παίζει να συμβουλεύει και να βοηθάει τους φίλους του. Είναι απλά ένα κανονικό παιδί.
IMac

Τα μοντέλα αναλυτικά

Στην αρχική μορφή του, το iMac G3, το iMac είχε σχήμα αυγού με οθόνη CRT , που εσωκλειόταν κυρίως από το χρωματισμένο, διαφανές πλαστικό. Η δεύτερη σημαντική αναβάθμιση, το iMac G4, κινήθηκε προς ένα σχέδιο μιας ημισφαιρικής βάσης που περιείχε όλα τα βασικά μέρη του υπολογιστή και μια οθόνη LCD τοποθετημένη σε έναν ελεύθερα κινούμενο βραχίονα συνδεδεμένο με την κορυφή της βάσης. Το iMac G5 και το Intel iMac τοποθέτησαν όλα τα βασικά μέρη του υπολογιστή πίσω από την οθόνη, δημιουργώντας ένα λεπτό ενοποιημένο σχέδιο που γέρνει μόνο πάνω-κάτω σε μια απλή μεταλλική βάση. Το σημερινό iMac μοιράζεται την ίδια μορφή με τις προηγούμενες εκδόσεις, αλλά είναι λεπτότερο και χρησιμοποιεί αλουμίνιο και μαύρο-οριοθετημένο γυαλί για την θήκη του.

Ιστορία

Η ανακοίνωση του iMac ήταν μια πηγή συζήτησης και αναμονής μεταξύ των σχολιαστών, των υποστηρικτών της Mac, και των διαφημιστών. Οι γνώμες διίστανται πάνω από τις δραστικές αλλαγές της Apple στο υλικό κατασκευής του Macintosh. Εκείνη την περίοδο, η Apple προσπαθούσε να βελτιώσει τη λιανική στρατηγική της. Η Apple δήλωσε ότι "το πίσω μέρος του υπολογιστή μας φαίνεται καλύτερο από το μπροστινό μέρος οποιουδήποτε άλλου ". 

Η Apple δήλωσε επίσης ότι το 'i' στο iMac αντιπροσωπεύει το διαδίκτυο και την εστίαση του προϊόντος ως προσωπική συσκευή (' i' για " individual"). Προσοχή δόθηκε και στην ευκολία με την οποία πραγματοποιούνται οι βασικές ρυθμίσεις εγκατάστασης όταν αγοράζεται το προϊόν: ο χρήστης έπρεπε να περάσει από μόνο δύο βήματα ώστε να συνδεθεί στο Διαδίκτυο.